Rekordan pad prodaje kuća u SAD
Prodaja postojećih kuća pala je na najniži nivo u poslednjih 15 godina, što podstiče strahovanja da ekonomski oporavak dodatno usporava
Na dan primarnih izbora u nekoliko saveznih država, lider republikanske manjine u Predstavničkom domu Džon Bejner kazao je da želi da predsjednik Obama takođe napravi određene promjene. Prema novom istraživanju javnog mnjenja, 52 odsto ispitanika ne podržava Obamine poteze, dok je 72 odsto veoma zabrinuto zbog stope nezaposlenosti, koja trenutno iznosi 9,5 odsto. Republikanci se nadaju da će iskoristiti taj trend. kazao je Bejner. Potpredsjednik Sjedinjenih Država, koji je danas govorio o naporima administracije da podstakne ekonomski rast, optužio je Bejnera da podržava ekonomske mjere koje su dovele do finansijske krize. Ekonomske vijesti su, u međuvremenu, i dalje nepovoljne. Prodaja postojećih kuća je u julu pala na najniži nivo u poslednjih 15 godina. Nacionalna asocijacija agenata za nekretnine saopštila je da je prošlog mjeseca zabilježen rekordan pad od 27,2 odsto, dvostruko viši od očekivanog. Ekonomisti ističu da novi podaci pokazuju koliko je tržište nekretnina slabo. Takođe podstiču strahovanja da bi stambeni sektor mogao dodatno da uspori ekonomski oporavak, te da bi zemlja mogla ponovo da bude uvučena u recesiju. Reagujući na nove vijesti, berzanski indeksi na Vol Stritu su jutros i tokom dana pali za više od 100 poena. U međuvremenu, obje stranke se pitaju kako će trenutna ekonomska situacija uticati na njihove rezultate na predstojećim kongresnim izborima.